钦定古今图书集成/理学汇编/字学典/第144卷 > 《元史》 > 《八师巴传》
## 钦定古今图书集成/理学汇编/字学典/第144卷 > 《元史》 > 《八师巴传》

八师巴，时有国师胆巴者，其后又有必兰纳识里。及
必兰纳识里之诛，有司籍之，得其人畜、土田、金银、货
贝、钱币以及妇人七宝装具，价值钜万万，若岁时祝
釐祷祠之常，号目尤不一。有曰镇雷阿蓝纳四，华言
庆赞也；有曰亦思满蓝，华言药师坛也；有曰搠思串
卜，华言护城也。有曰朵儿禅，华言大施食也。有曰朵
儿只列朵四，华言美妙金刚，回遮施食也；有曰察儿
哥朵四，华言回遮也。有曰笼歌儿，华言风轮也。有曰
喒朵四，华言作施食也。有曰出朵儿，华言出水济六
道也。有曰党剌朵四，华言回遮施食也；有曰典朵儿，
华言常川施食也。有曰坐静。有曰鲁朝，华言狮子吼
道场也。有曰黑牙蛮答哥，华言黑狱帝主也。有曰搠
思江朵儿麻，华言护江神施食也。有曰赤思古林搠，
华言自受主戒也。有曰镇雷坐静。有曰吃剌坐静，华
言秘密坐静也。有曰斟惹，华言文殊菩萨也。有曰古
林朵四，华言至尊大黑神回遮施食也。有曰歇白咱
剌，华言大喜乐也。有曰必思禅，华言无量寿也。有曰
睹思哥儿，华言白伞《盖咒》也。有曰收札沙剌，华言《五
护陀罗尼经》也。有曰阿昔答撒答昔里，华言《八十颂
般若经》也。有曰撒思纳屯，华言《大理天神咒》也。有曰
阔儿鲁弗卜屯，华言《大轮金刚咒》也。有曰且八迷屯，
华言《无量寿经》也。有曰亦思罗八，华言《最胜王经》也。
有曰撒思纳屯，华言护神咒也。有曰南占屯，华言《怀相金》刚也。有曰“卜鲁八”，华言咒法也。又有作“擦擦”者，
以泥作小浮屠也。又有作塔儿刚者。其作“答儿刚”者，
或一作二，所以至七所。作“擦擦”者，或十万二十万以
至三十万也。